13. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1153 της 21/30 Σεπτ. 1981 (ΦΕΚ Α΄ 284) Περί συσκευής μετρήσεως μάζης εκατολίτρου δημητριακών, σε συμμόρφωση προς την Οδηγία 71/347/ΕΟΚ του Συμβουλίου των Ευρωπαϊκών Κοινοτήτων της 12ης Οκτ. 1971. ΄Εχοντας υπόψη: α)Το άρθρ.2 του Νόμ. 945/1979 «περί κυρώσεως της συνθήκης προσχωρήσεως της Ελλάδος εις την Ευρωπαϊκή Οικονομική Κοινότητα και την Ευρωπαϊκή Κοινότητα Ατομικής Ενεργείας ως και της συμφωνίας περί προσχωρήσεως της Ελλάδος εις την Ευρωπαϊκή Κοινότητα ΄Ανθρακος και Χάλυβος». β)Τα άρθρ.2, 143 και 145 της πράξεως προσχωρήσεως της Ελληνικής Δημοκρατίας στις Ευρωπαϊκές Κοινότητες. γ)Την υπ’ αριθ. 71/347/ΕΟΚ Οδηγία του Συμβουλίου της 12 Οκτ. 1971 «περί προσεγγίσεως των νομοθεσιών των Κρατών-Μελών των σχετικών με τις μετρήσεις της μάζας εκατολίτρου των δημητριακών «μετά των παραρτημάτων της δημοσιευθείσα στην Ελληνική Γλώσσα στην Ειδική ΄Εκδοση της Επίσημης Εφημερίδας των Ευρωπαϊκών Κοινοτήτων της 31 Δεκ. 1980, κατηγορία 13 Βιομηχανική Πολιτική, τόμος 001. δ)Την υπ’ αριθ. 904/1981 Γνωμοδότηση του Συμβουλίου της Επικρατείας. Με πρόταση των Υπουργών Συντονισμού και Εμπορίου αποφασίσαμε: ΄Αρθρ.1.-Το παρόν Π.Δ/μα εκδίδεται με σκοπό την συμμόρφωση της Ελληνικής Νομοθεσίας προς τις διατάξεις της υπ’ αριθ. 71/347/ΕΟΚ Οδηγίας του Συμβουλίου «περί προσεγγίσεως των νομοθεσιών των Κρατών-Μελών των σχετικών με τις μετρήσεις της μάζας εκατολίτρου των δημητριακών» και των παραρτημάτων της, η οποία έχει δημοσιευθεί στην Ελληνική Γλώσσα στην Επίσημη Εφημερίδα των Ευρωπαϊκών Κοινοτήτων (Ειδική ΄Εκδοση της 31 Δεκ. 1980, κατηγορία 13 Βιομηχανική Πολιτική, τόμος 001). ΄Αρθρ.2.-Το παρόν Π.Δ/μα αφορά: α)Τον καθορισμό του χαρακτηρισμού των δημητριακών, που επονομάζεται «μάζα εκατολίτρου ΕΟΚ». β)Τις απαιτήσεις της τεχνικής κατασκευής και χρήσεως του προτύπου οργάνου αναφοράς που χρησιμοποιείται για τον καθορισμό της μάζας εκατολίτρου ΕΟΚ. γ)Τις προϋποθέσεις που πρέπει να πληρούν τα όργανα τα οποία χρησιμοποιούνται για τη μέτρηση της μάζας του εκατολίτρου ΕΟΚ. ΄Αρθρ.3.-1.Η μάζα του εκατολίτρου ΕΟΚ για κάθε δημητριακό, είναι ο λόγος της μάζας, που εκφράζεται σε χιλιόγραμμα, προς τον όγκο, που εκφράζεται σε εκατόλιτρα. Η μέτρηση πραγματοποιείται με ένα όργανο και βάσει μιας μεθόδου που είναι σύμφωνα με τα παραρτήματα της Οδηγίας 71/347 του Συμβουλίου της ΕΟΚ. 2.Ονομάζεται «μάζα αναφοράς» η μάζα εκατολίτρου ΕΟΚ που ευρίσκεται κατά την παραγματοποίηση μετρήσεως με ένα πρότυπο όργανο, κοινοτικό ή εθνικό, κατασκευασμένο και χρησιμοποιούμενο σύμφωνα με το παράρτημα 1 της Οδηγίας 71/347/ΕΟΚ. 3.Η μάζα αναφοράς εκατολίτρου ΕΟΚ εκφράζεται σε χιλιόγραμμα ανά εκατόλιτρο με δύο δεκαδικά ψηφία. ΄Αρθρ.4.-Το πρότυπο κοινοτικό όργανο είναι κατατεθειμένο στη μετρολογική Υπηρεσία της Ομοσπονδιακής Δημοκρατίας της Γερμανίας. Τουλάχιστον κάθε δέκα χρόνια τα εθνικά πρότυπα όργανα ελέγχονται και σταθμίζονται, δια συγκρίσεώς του με το πρότυπο κοινοτικό όργανο, με τη βοήθεια ενός φορητού προτύπου οργάνου του αυτού τύπου, σύμφωνα με το παράρτημα Ι της Οδηγίας 71/347/ΕΟΚ. ΄Αρθρ.5.-Η ονομασία μάζα εκατολίτρου ΕΟΚ χρησιμοποιείται στο εμπόριο των δημητριακών μεταξύ των Κρατών-Μελών για να χαρακτηρίσει τα δημητριακά που εμετρήθηκαν με όργανα που αντιστοιχούν στις προδιαγραφές της Οδηγίας 71/347/ΕΟΚ. ΄Αρθρ.6.-1.Τα όργανα μετρήσεως που χρησιμοποιούνται για τον προσδιορισμό στο εμπόριο της μάζας εκατολίτρου ΕΟΚ, αποτελούν αντικείμενο εγκρίσεως προτύπου ΕΟΚ και υποβάλλονται στον αρχικό έλεγχο ΕΟΚ. 2.Κατασκευάζονται και χρησιμοποιούνται με τους όρους που καθορίζονται στο πιστοποιητικό εγκρίσεως του προτύπου ΕΟΚ και εφοδιάζονται με σφραγίδα και σήματα ΕΟΚ. ΄Αρθρ.7.-Επιτρέπεται η θέση σε κυκλοφορία στην αγορά και η χρήση των οργάνων αυτών, εφόσον φέρουν το σήμα εγκρίσεως προτύπου ΕΟΚ και τη σφραγίδα αρχικού ελέγχου ΕΟΚ. ΄Αρθρ.8.-Η ισχύς του παρόντος αρχίζει από την 1η Ιαν. 1981. Κάθε άλλη διάταξη που αντίκειται στο παρόν καταργείται. (Μετά τη σελ. 76,38(ε) Σελ. 76,39(β) Τεύχος Δ91-Σελ. 9 Μέτρα και Σταθμά 5.Β.β.13 